Thresor de la langue françoise/Chariote
# Thresor de la langue françoise/Chariote

Chariote, f. penac. Est vne petite charrette à deux roües, sur le milieu & aisseul de laquelle est assise vne littiere sans brancars, couuerte de cuir, ou d’autre estoffe, à porter à couuert les personnes par pais. Les bourgeoises qui n’ont droit d’aller en lictiere à brancars, allans aux champs vsoient pour la pluspart de telles chariotes, auparauant l’introduction des coches. Qui rendroit ce mot par Arcera, Selon la diffinition d’Aule Gelle liure 20. chap. 1. ne seroit pas trop loing de raison, pour estre le corps de la littiere d’icelle chariote, doublé de drap par dedans. Toutesfois Arcera. Est le brancar couuert, où les blessez & malades se font porter par païs.

